2 9 ° 
IV. PISCES. 
PETROMYZON MARINUS. 
Captum specimen d. 5 . Pratens. A. R. III. (d. 22. Maj. 1795.) (Martio 
fluvios subire habet Willughbaeus p. 106. ex Baltnero nostro, et Aprili in gla- 
reosis alveis parere. At enim nullos unquam apud nos repertos esse comperi.) 
In summa enatans superficie Eliae prope cataractas reticulo quadrato captus 
est. Post extractionem ex aqua mox mortuus. 
Dorsum ad primam pinnam dorsalem usque carinatum, carina obtusa quasi 
cylindro aut funiculo crassitie minimi digiti feminini dorso imposito ; quae ca- 
rina incipit retro postremum foramen respiratorium. 
Corpus maculatum. Dentes verius a Willughbaeo descripti quam a Blochio 
delineati. 
Capitis mira fabrica describi accuratius meretur et delineari. En brevem 
descriptionem ! 
Lamina verticis cartilaginea, duplex, alba, nigro-maculata. Superior cui 
cutis superinducta antico margine breviter bilobo , seu retuso , cui cutis dimidii 
pollicis a margine anteriore distantia adnascitur. Ea lamina a foramine nuchae 
non perforatur , uti subtus eam adspicienti apparet. Quo adeo illud foraminu- 
lum abit , aut quo deducit ? 
Cartilago inferior a superiore trium vel quatuor linearum fere spatio remo- 
ta , postice trifida , duabus alis ascendentibus , margine connexo , intra quas 
fauces sive angustiae quatuor linearum fere amplitudine , quae ad aperturam 
posteriorem fornicatam deducunt. (Quod ulterius , uti tota fabrica examinari 
meretur.) 
Pars anterior hujus inferioris laminae, uti ex abscissa parte capitis quae os 
continet, observavi, sub cute mobilis est, et antrorsum retrorsumque moveri 
potest. (Videndum quomodo haec se habeant , quando partes hae sunt adhuc 
integrae.) 
